**Сабақтың тақырыбы: Өмірбаян қай кезде жазылады? А2. 42 сабақ.**

Сабақтың мақсаттары:

Білімділік:

Ережемен танысу. Лексикалық тақырыппен танысу

Дамытушылық: Ауызша сөйлеу дағдысын дамыту, есте сақтау қабілетін, логикалық ойлау, шығармашылық ойлауды дамыту.

Тәрбиелік: Тілге деген қызығушылықты ояту.

**Жаңа сөздермен танысып, 5 сөйлем құрастырыңыз.**

Тәртіп-порядок

Ресми-официальный

Жұмыс тәжірибесі-опыт работы

Мәлімет-сведения

Әдетте –обычно

Аталмыш-названную

Жүйе-система

Әкімшілік-административный

Қылмыстық-уголовная

Жауапкершілік-ответственность

**Өмірбаян** – жеке адамның өмір жолы хронологиялық тәртіпте қысқаша жасалған ресми құжат. Әдетте оқуға түсу, жаңа қызметке орналасу кезінде жазылады. Онда азаматтың аты-жөні, туған жылы, күні, айы және туған жері, ұлты, отбасы жағдайы, білімі, бітірген оқу орындары, қызметі мен жұмыс тәжірибесі туралы және т.б. қосымша мәліметтер көрсетіледі.

**Өмірбаян үлгісімен танысып, өзіңіздің өмірбаянын жазыңыздар**

Мен, Құрманов Ерлан Әділжанұлы 1990 жылы шілде айының 27 күні Қостанай облысы Денисов ауданы Перелески ауылында дүниеге келдім. 1996 жылы Денисов ауданының Перелески ауылындағы Перелески орта мектебінің 1 сыныбына қабылданып, 2007 жылы аталмыш мектепті аяқтадым. 2007-2011 жылдар аралығында Батыс Қазақстан облысы Орал қаласындағы Қазақстан инновациялық және телекоммуникациялық жүйелер университетінде оқыдым.

Жеке отбасымда әкем – Құрманов Әділжан Нұрымұлы 1960 жылы Батыс Қазақстан облысы Казталов ауданының Бостандық ауылында дүниеге келген. Қазіргі кезде Перелески ауылында мектепте математика мұғалімі болып жұмыс істейді.

Анам – Құрманова Күмісханым Қазенқызы 1961 жылы Денисов ауданының Аятский ауылында дүниеге келген. Қазіргі кезде жұмыссыз.

Апам – Құрманова Гаухар Әділжанқызы 1988 жылы Денисов ауданының Перелески ауылында дүниеге келген. Жұбайы мен екі баласы бар. Қазіргі кезде Орал қаласындағы М.Ықсанов атындағы №36 орта жалпы білім беретін мектебінің қазақ тілі пәнінің мұғалімі.

Мен және жеке отбасым әкімшілік және қылмыстық жауапкершілікке тартылған жоқ.

Бүгінгі сабақта біз септеуліктерді қайталаймыз.Ол үшін мына жаттығуды орыңдаңыздар:

Сұрақтарға жазбаша жауап беріңіздер.

1. Бүгін жұмыстан кейін не істейсіз?
2. Балаларыңыз мектептен келген соң не істейді?
3. Бес жылдан кейін қандай жұмыста жұмыс істейсіз, қандай жоспарыңыз бар?
4. Өзіңіз мектепті бітірген соң қайда оқыдыңыз?
5. Екі жыл бұрын қай жерде жұмыс істедіңіз?
6. Сіз үшін өмірде ең бастысы не?